આરોગ્ય ક્ષેત્રે વધતી જતી સુવિધાઓના કારણે ભારત અને તેના દેશના રાજ્યોમાં લોકોના આયુષ્યમાં વધારો થયો છે. આશ્ચર્યજનક બાબત એવી છે કે સૌથી લર્નેડ સ્ટેટ તરીકે જેની ગણના થાય છે તે કેરાલામાં સાક્ષરતા દર તો ઉંચો છે જ પરંતુ હવે માનવીના આયુષ્યમાં પણ વધારો થયો છે. કુદરતી સાનિધ્યમાં આવેલા કેરાલા રાજ્યમાં ખૂબીઓનો ભંડાર છે. આયુર્વેદ ટુરિઝમ આ સ્ટેટમાં વિકસ્યું છે. આ રાજ્યમાં પુરૂષ કરતાં મહિલાઓનું પ્રમાણ સૌથી વધારે છે તેમ પુરૂષ અને મહિલાઓનું આયુષ્ય પણ સૌથી વધારે છે. કેન્દ્રના હેલ્થ રિપોર્ટમાં જણાવ્યા પ્રમાણે કેરાલામાં પુરૂષનું સરેરાશ આયુષ્ય 75.2 વર્ષનું આંકવામાં આવ્યું છે જ્યારે મહિલાનું આયુષ્ય 78.6 દર્શાવાય છે. એટલે કે આ રાજ્યમાં અન્ય રાજ્યોની કમ્પેરિઝનમાં હેલ્થની સુવિધાઓ વધુ સારી છે. ગુજરાતમાં પુરૂષનું સરેરાશ આયુષ્ય 71.9 અને મહિલાનું આયુષ્ય 74.9 દર્શાવાય છે. 2001-2005 કરતાં આ સ્થિતિ ઘણી સારી છે, પરિણામ સુધર્યું છે. એ પાંચ વર્ષમાં સરેરાશ આયુષ્ય અનુક્રમે 6409 અને 69.0 આંકવામાં આવેલું હતું. લોકોના જીવનધોરણ સુધરતાં અને હેલ્થની સુવિધાઓ વધતાં તેની સીધી અસર આયુષ્ય પર પડી છે. કેરાલા દેશમાં આ દિશામાં ટોચક્રમે આવે છે.